stanford-oval/wikipedia huggingface dataset:
דשנים וחומרים כימיים
פעילות החברה

המפעל של חברת דשנים הוקם בצמוד לבתי הזיקוק בחיפה במטרה לנצל את הפסולת של בתי הזיקוק לייצור דשנים. בהקמת המפעל הושקעו כחצי מיליון לירות. בשנת 1951 המפעל היה מושבת במשך זמן רב בגלל העדר חומרי גלם. חברת דשנים קיבלה זיכיון לכריית פוספטים בנגב, ובספטמבר 1951 יצאו משלוחים ראשונים של פוספטים מהנגב למפעל בחיפה. בתחילת דרכו ייצר המפעל דשנים זרחניים בלבד. אולם במהלך שנות ה-50 הורחב המפעל לשטח של מעל 600 דונם לייצור מגוון רחב של דשנים וחומרים כימיים.
בשנת 1955 הותקן במפעל מתקן לייצור חומצה זרחנית בבעלות המדינה שנקנתה בכספי השילומים. בסוף שנת 1955 התקיימו 7 מפעלים שונים בשטח המפעל, ועבדו במקום כ-1000 עובדים. אולם המפעל לא מילא את הציפיות ובמאי 1956 הוקמה ועדת חקירה לברר את מצב החברה ובסוף השנה הממשלה לא נענתה לדרישת המפעל להמשיך בהזרמת תקציבי פיתוח גדולים למפעל. בשנת 1958 השקיעה המדינה 12 מיליון לירות, חציים כמענק וחציים כהלוואה, בהרחבת המפעל. בתחילת שנות ה-60 החברה כבר ייצרה עשרות מוצרים, לא רק לחקלאות אלא גם כימיקלים לתעשייה, עבור חומרי בניין ודטרגנטים.
במשך שנים רבות נהנה המפעל ממעמד של מונופול לייצור דשנים בישראל. אולם באמצע שנות השמונים של המאה ה-20 הוקם מפעל דשן גת והשוק נפתח לתחרות מייבוא, החברה טענה לתחרות בלתי הוגנת כלפיה, עד כדי מצב של להיות או לחדול. עם זאת במרץ 1991 הממונה על ההגבלים העסקיים במשרד התמ״ס הכריז על החברה כמונופול במספר סוגים של דשנים.
חומרים מסוכנים

ועדת שפיר, שהקים המשרד להגנת הסביבה כחלק מתהליך הפקת הלקחים לאחר מלחמת לבנון השנייה לבחינת היערכות מתקנים המכילים חומרים מסוכנים בצפון הארץ למצבי חירום, ציינה את דשנים וחומרים כימיים כמפעל מסוכן. דו"ח הוועדה קובע כי במפעל דשנים וחומרים כימיים משתמשים מדי שנה ב-280 טון כלור המובא אליו באמצעות מכליות שאינן ממוגנות ועלולות להיפרץ מפגיעה צדדית או ישירה. פגיעה במכלית כזו עלולה לגרום, בתרחיש החמור, ל-70 אלף נפגעים בטווח של 8.2 ק"מ. התרחיש הקל מדבר על 20-50 אלף נפגעים, בטווח של יותר משישה ק"מ.
בנוסף למכלית הכלור, החברה מחזיקה במפרץ גם שני מכלים לאחסון אמוניה בקיבולת של 500 טון כל אחד, אך בפועל, על פי גורם בוועדה, מאוחסנת אמוניה רק במכל אחד. על פי הדו"ח מכל זה עלול להיפרץ במקרה של פגיעה ישירה. במקרה כזה קובע הדו"ח שעלולים להיפגע בין 5,000 ל-9,000 איש, בטווח של שלושה עד עשרה ק"מ.
על פי הדו"ח עמידות המתקנים במפעל בפני רעידת אדמה אינה ידועה ויש צורך לערוך בעניין סקר.
השפעה על הסביבה

חברת דשנים וחומרים כימיים הייתה אחת החברות שנטען נגדה שגרמה לפרשת זיהום הקישון.
בדצמבר 2004 צורפה כצד שלישי לתביעת לוחמי השייטת שנפגעו בצלילה בנחל נגד רשות נחל הקישון. בינואר 2006 הסכימה לפרשה בתביעה בגין שהוגשה בגין הנזקים לסירות הדייג בנמל הקישון. באפריל 2007 סולקה על הסף תביעה להפסקת זיהום מי הקישון על ידיה, לאחר שבית המשפט קבע כי זיהום שנעשה על פי היתר אינו בבחינת מפגע סביבתי.
אודישה (כדורגל)

מועדון הכדורגל אודישה (באורייה: | ଓଡିଶା ଫୁଟବଲ୍ କ୍ଲବ୍) הוא מועדון כדורגל הודי שבסיסו בבהובאנסוואר, אודישה, שמשחק בליגת העל ההודית, הליגה הבכירה של הכדורגל ההודי. לפני העונה הראשונה של ליגת העל ההודית, המועדון נוסד כמועדון הכדורגל דלהי דינאמוס. המועדון מיתג את עצמו מחדש למועדון הכדורגל אודישה, כשעבר לאצטדיון הנוכחי שלו, אצטדיון קלינגה, בובנשוואר, אודישה. המועדון נמצא בבעלות GMS Leadership ומופעל על ידי החברה שבסיסה בדובאי, וראג' אתוואל מכהן כנשיא המועדון.
אודישה שיחקה את משחק הבית הראשון שלה ב-14 באוקטובר 2014, עם תיקו 0-0 מול פונה סיטי באצטדיון ג'ווהרל נהרו שבדלהי בתור דינאמוס דלהי. בתור אודישה, המועדון שיחק את המשחק הראשון שלו ב-22 באוקטובר 2019, אולם הם נאלצו לשחק את שלושת המשחקים הראשונים שלהם בעונת 2019/2020 באצטדיון שרי שיו צ'הטראפאטי שבפונה, לפני שהפך אצטדיון קאלינגה לאצטדיון הקבוע שלהם. המועדון המשיך וזכה בסופר קאפ ההודי לשנת 2023, הגביע הראשון שלו. לאחר שניצחה את גוקולאם קראלה בהעפלה לגביע AFC בתוצאה 3–1, אודישה העפילה לגביע AFC, השתתפותה הראשונה בכל שלב יבשתי.
היסטוריה > ייסוד

בתחילת 2014, הוכרז כי התאחדות הכדורגל של כל הודו, הפדרציה הלאומית לכדורגל בהודו, ו-IMG-Reliance יקבלו הצעות לבעלות על שמונה מתוך תשע ערים נבחרות עבור ליגת העל ההודית הקרובה, זיכיון של שמונה קבוצות ליגה בדגם של טורניר הקריקט של ליגת העל ההודית. ב-13 באפריל 2014, הוכרז כי DEN Networks זכתה בהתמודדות על הזיכיון של דלהי. הקבוצה חתמה על חוזה עם המועדון ההולנדי פיינורד שנמשכה שנה אחת.
היסטוריה > דינאמוס דלהי (2014–2019)

הקבוצה החלה את קמפיין הפתיחה של ליגת העל ההודית ב-14 באוקטובר 2014 עם תיקו 0-0 מול פונה סיטי באצטדיון ג'ווהרל נהרו, ניו דלהי. דינאמוס הם התחילו את העונה בצורה טובה בליגה, מכיוון שהם היו ממוקמים אחרונים בטבלה עד ללמחזור התשיעי. למרות זאת, הקבוצה סיימה במקום החמישי עם ריצה של חמישה משחקים ללא הפסד שכללה שלושה ניצחונות ושתי תוצאות תיקו, אך לא הצליחה להעפיל לחצי גמר הפלייאוף. בעונת 2015, דלהי דינמוס, לראשונה, העפילה לחצי הגמר של פלייאוף ליגת העל ההודית ב-2015. בעונת 2016, המועדון סיים במקום השלישי בשלב הליגה עם 21 נקודות, אך הפסידה לקראלה באסטרס בחצי הגמר הפלייאוף. בעונת 2017/2018, המועדון סיים במקום השמיני בשלב הליגה עם 19 נקודות ולא הצליח להעפיל לפלייאוף. בעונתם האחרונה תחת השם דינאמוס דלהי, עונת 2018/2019, המועדון סיים שוב במקום השמיני בסבב הליגה עם 18 נקודות ולכן, לא העפיל לפלייאוף.
היסטוריה > אודישה (2019–הווה)

לקראת עונת 2019/2020 המועדון החליט לעבור לאצטדיון חדש, אצטדיון קאלינגה שבבובנשוואר, אודישה ולמתג את עצמו מחדש כאודישה.
עקב אי זמינותו של אצטדיון קלינגה, אודישה נאלצה לשחק בשלושה ממשחקי הבית הראשונים שלהם בעונת 2019/2020 באצטדיון שרי שיב צ'הטראפאטי בפונה, מהאראשטרה. אודישה התחילה את העונה ב-22 באוקטובר 2019, עם הפסד 2–1 במשחק חוץ נגד ג'משדפור. ניצחונה הראשון אי פעם של אודישה קרה במשחקה השלישי בליגה לאחר ניצחון ניצחון 4–2 מול מומבאי סיטי באצטדיון הכדורגל של מומבאי. אודישה סיימה את העונה במקום השישי עם 25 נקודות. מאוחר יותר, ב-18 במרץ 2020, בשל אירועים אישיים של המאמן הראשי, עזב ג'וזפ גומבאו את המועדון. סטיוארט בקסטר החליף את ג'וזפ גומאבאו כמאמן הראשי ב-19 ביוני 2020, לאחר שהוצג רשמית. הוא חתם על חוזה לשנתיים. עקב מגפת הקורונה בהודו, עונת 2020/2021 התארחה ללא קהל בשלושה מקומות בגואה, אצטדיון פאטורדה שבמרגאו, האצטדיון האתלטי GMC שבבמבולים, ואצטדיון טילאק מידן שבואסקו דה גאמה. עקב עונה לא מוצלחת, אודישה סיימה בתחתית הליגה עם שתים עשרה נקודות. ב-2 בפברואר 2021, בקסטר פוטר בשל הערותיו במסיבת עיתונאים לאחר המשחק.
ב-20 ביולי 2021, אודישה הודיעה על מינויו של פרנסיסקו "קיקו" רמירז גונזלס למאמנה הראשי לעונת 2021/2022 בליגה ההודית יחד עם מינויו של עוזר המאמן וראש פיתוח הכדורגל, חואקין "קינו" גרסיה סאנצ'ס. ב-1 בספטמבר 2021, המועדון חתם על הסכם שותפות בינלאומי ל-3 שנים עם מועדון הפרמיירליג ווטפורד . ב-4 בנובמבר 2021, המועדון הכריז על השלמת שותפות אסטרטגית לכדורגל ומסחר עם קבוצת הכדורגל הברזילאית אוואי כחלק מיוזמת הברית העולמית לכדורגל של קונפדרציית הכדורגל של אוקיאניה.
בסוף עונת 2022/2023 של ליגת העל ההודית, אודישה סיימה במקום השישי עם 30 נקודות בטבלה והעפילה לפלייאוף בפעם הראשונה מאז שהפכה לאודישה. עם זאת, הם הפסידו 2-0 לATK Mohun Bagan בנוקאאוט. אודישה התחילה את הקמפיין שלה בסופר קאפ ההודי 2023 בתיקו 1-1 מול מזרח בנגל. לאחר מכן הם המשיכו וניצחו 3-0 מול Aizwal FC, וניצחו 2-1 מול Hyderabad FC ובכך העפילו לחצי גמר הטורניר. בחצי הגמר, הם ניצחו את הקבוצה נורת'איסט יונייטד בתוצאה של 3-1 ובכך העפילו לגמר הסופר קאפ הראשון שלהם אי פעם, בו הם התמודדו מול סגנית אלופת הליגה, בנגלורו. הם ניצחו 2-1 את בנגלורו וזכו בתואר הסופר קאפ ההודי הראשון אי פעם.
סמל ומדים

ב-15 בספטמבר 2019, אודישה חשפה את הלוגו הרשמי שלהם המגלם את המורשת והתרבות של מדינת אודישה ואת החזון והאידאולוגיה של החברה המחזיקה בקבוצה, GMS Inc. עיצוב הסמל בהשראת הצ'אקרות או המרכבה גלגלים של מקדש השמש בקונארק, אתר המורשת עולמית שבאודישה, המייצג תנועה והתפתחות; עיצוב הספינה מייצג את GMS, הקונה הגדולה בעולם של ספינות ונכסים ימיים, שהם בעלי הקבוצה.
סמל ומדים > ייצרנית מדים ונותני חסויות

| פרק זמן | ייצרנית המדים | חסות לחולצה | חסות אחורית | חסות חזה | חסות שרוול |
| --- | --- | --- | --- | --- | --- |
| 2014–15 | לוֹטוֹ | Freecharge | סיסקו | Skyworth | DEN Networks |
| 2015–16 | פומה | Ekana Sportz City | SpiceJet | DEN Networks | Skyworth |
| 2016–17 | Dryworld | GMS | SpiceJet | Skyworth | – |
| 2017–18 | T10 Sports | Kent RO Systems | Jio | Aspire Academy | GMS |
| 2018–19 | TYKA | Andslite | – | Aspire Academy | GMS |
| 2019–20 | TYKA | משרד התיירות של אודישה | GMS | McDowell's No.1 | Serajuddin & Co |
| 2020–21 | T10 Sports | משרד התיירות של אודישה | GMS | Lila Shipping | Serajuddin & Co |
| 2021–22 | Hummel | משרד התיירות של אודישה | Atha Group | GMS | Serajuddin & Co |
| 2022–2023 | Trak-Only | משרד התיירות של אודישה | Rungta Steel | GMS | Serajuddin & Co |
| 2023– | Trak-Only | משרד התיירות של אודישה | Rungta Steel | Jindal Steel and Power | Serajuddin & Co |
אצטדיון

אצטדיון קלינגה, שהוקם בשנת 1978, הוא מגרשה הביתי של אודישה. האצטדיון בעל 15,000 מושבים, הוא אירח מספר טורנירים לאומיים ובינלאומיים, הכוללים את ה-I-League, סופר קאפ וגביע הזהב של 2019 . זה היה אחד האצטדיונים שאירחו את גביע העולם לנשים עד גיל 17 - 2022 . האצטדיון הוא גם של הבסיס אימונים של הנבחרת ונבחרת הנוער.
ב-31 באוגוסט 2019, אצטדיון קלינגה הוכרז כאצטדיון הבית של המועדון. עד המיתוג לאודישה, אצטדיון ג'ווהרלל נהרו בניו דלהי, שימש כמגרש הביתי של המועדון, תחת השם דינאמוס דלהי.
תארים > מקומי

הסופר קאפ ההודי
זכייה (1): 2023
הערות שוליים

↑  Indian Super League sees interest from 30 franchise bidders, ‏23 במרץ 2014 (באנגלית)
↑  Stars embrace soccer through Indian Super League, ‏14 באפריל 2014 (באנגלית)
↑  "Manchanda: Our dream is to take India to the World Cup". www.goal.com. Goal. ארכיון מ-22 בפברואר 2015. נבדק ב-17 ביולי 2014. {{cite web}}:  (עזרה)
↑  ODISHA FC TO PLAY THEIR FIRST THREE HOME MATCHES IN PUNE, ‏14 בנובמבר 2019 (באנגלית)
↑  CASTEL NETS WINNER AS TEN-MAN JAMSHEDPUR BEAT ODISHA, ‏22 באוקטובר 2019 (באנגלית)
↑  ?Odisha FC: One for the future, ‏17 במרץ 2020 (באנגלית)
↑  ODISHA FC PART WAYS WITH JOSEP GOMBAU, ‏18 במרץ 2020 (באנגלית)
↑  Stuart Baxter appointed as Odisha FC coach, ‏19 ביוני 2020 (באנגלית)
↑  GOA GETS A THUMBS UP TO STAGE HERO INDIAN SUPER LEAGUE 2020-21, ‏16 באוגוסט 2020 (באנגלית)
↑  Stuart Baxter sacked by Indian football club Odisha after using rape analogy, ‏2 בפברואר 2021 (באנגלית)
↑  Odisha FC appoints Francisco "Kiko" Ramírez González as Head Coach, 21 ביולי 2021 (באנגלית)
↑  A new Assistant Coach and Head of Football Development for Odisha FC, ‏20 ביולי 2021 (באנגלית)
↑  News: Watford & Odisha FC Sign International Club Partnership, ‏1 בספטמבר 2021 (באנגלית)
↑  Odisha FC announces strategic partnership with Brazil's Avaí Futebol Clube, ‏4 בנובמבר 2021 (באנגלית)
↑  Odisha FC bask in Kozhikode rain; beat Bengaluru FC to claim Hero Super Cup crown, ‏25 באפריל 2023 (באנגלית)
↑  ODISHA FC UNVEIL OFFICIAL LOGO, ‏15 בספטמבר 2019 (באנגלית)
↑  Our Partners (באנגלית)
↑  החברה שמופיעה באזור הבטן של החולצה
↑  החברה שמופיעה בחלק האחורי של החולצה
↑  החברה שמופיעה באזור של החזה על החולצה
↑  החברה שמופיעה על השרוול של החולצה
↑  Odisha FC signs kit sponsorship deal with Danish sportswear brand hummel, ‏2 באוגוסט 2021 (באנגלית)
↑  Odisha FC announces Atha Group as Official Partner, ‏12 בינואר 2022 (באנגלית)
↑  Odisha FC launch new kits ahead of upcoming ISL 2022-23 season, ‏13 באוגוסט 2023 (באנגלית)
↑  DELHI SOCCER PRIVATE LIMITED SIGNS MOU WITH GOVERNMENT OF ODISHA TO FACILITATE BHUBANESWAR MOVE, ‏31 באוגוסט 2019 (באנגלית)
↑  It's official - Delhi Dynamos renamed as Odisha Football Club, ‏31 באוגוסט 2019 (באנגלית)
הגלגל חרוט על קירות מקדש שמש קונרק. המקדש מעוצב כמרכבה המורכבת מ-24 גלגלים כאלה. לכל גלגל קוטר של 9 רגל, 9 אינץ', עם 8 חישורים.
אצטדיון קלינגה, 2019
מועצת הרפובליקה של בלארוס

| --- | --- |
 מדינה:  בלארוס 
 הרכב
 מספר מושבים:  64
 
 קואליציה (64)   עצמאים: 46 מושבים   המפלגה הקומוניסטית: 17 מושבים   המפלגה הליברל-דמוקרטית: מושב אחד
 מנהיגים
 יושב ראש:  Natalla Kačanava 
 משכן
  
 בית הממשלה 
 אתר אינטרנט
 www.sovrep.gov.by
 
מועצת הרפובליקה של האספה הלאומית של בלארוס הוא הבית העליון של הפרלמנט של הרפובליקה של בלארוס, שהחל את עבודתו ב-13 בינואר 1997. זהו גוף מייצג אזורי המונה 64 חברים (סנאטורים). מועצות מקומיות בוחרות 56 חברים: 8 מכל מחוז ו-8 מהעיר מינסק. עוד 8 "סנאטורים" ממונים על ידי נשיא בלארוס. המועמדים לחברות במועצת הרפובליקה חייבים להיות בין גיל 30 ולגור בבלארוס למשך חמש שנים לפחות.
תפקידה העיקרי של מועצת הרפובליקה הוא אימוץ או דחיית טיוטת חוקים שאומצו על ידי בית הנבחרים. פעילות מועצת הרפובליקה מכוונת להבטיח אימוץ חוקים טובים ומעוצבים בקפידה. כל הצעת חוק, אלא אם כן נקבעה אחרת על ידי החוקה, נשקלת תחילה בבית הנבחרים ואחר כך במועצת הרפובליקה. הצעת החוק הופכת לחוק לאחר אימוץ בית הנבחרים ואישור מועצת הרפובליקה ברוב קולות בהרכב המלא של כל בית.
בניין המועצה ממוקם במבנה ברחוב הצבא האדום 9, במינסק.
סמכויות

מועצת הרפובליקה:
מאשרת או דוחת את טיוטת החוקים שאימץ בית הנבחרים על תיקונים ותוספות לחוקה, על פרשנות החוקה, טיוטת חוקים אחרים;
מסכימה למינויו של נשיא יו"ר בית המשפט החוקתי, היו"ר ושופטי בית המשפט העליון, יו"ר הוועדה המרכזית לבחירות ומשאל עם, התובע הכללי, היו"ר וחברי מועצת הבנק הלאומי;
בוחרת שישה שופטים של בית המשפט החוקתי;
בוחרת שישה מחברי הוועדה המרכזית של רפובליקת בלארוס לבחירות והתנהלות משאל עם רפובליקניים;
מבטלת החלטות של מועצות צירים מקומיות שאינן עומדות בחוק;
מחליטה על פירוק מועצת הנבחרים המקומית במקרה של הפרה שיטתית או בוטה על ידו בדרישות החוק ובמקרים אחרים שנקבעו בחוק;
מתייחסת לאשמת בית הנבחרים נגד הנשיא בטענה לבגידה במדינה או פשע חמור אחר, מחליטה לחקור אותו. אם יש יסודות, ברוב של לפחות שני שלישים מקולות ההרכב כולו, מחליטה על סילוק הנשיא מתפקידו;
מתייחסת לצווי הנשיא בנושא הנהגת מצב חירום, דיני מלחמה, גיוס מלא או חלקי, ולא יאוחר משלושה ימים לאחר התכנסותה, מקבלת החלטה מתאימה.
מועצת הרפובליקה רשאית להחליט בסוגיות אחרות, אם נקבע כך בחוקה.
חסינות

הסנאטורים נהנים מחסינות בהבעת דעותיהם ובהפעלת סמכויותיהם. זה לא חל על האשמתם בהוצאת דיבה ועלבון.
במהלך תקופת כהונם, חברי מועצת הרפובליקה עשויים להיעצר, ולשלול מהם חירות אישית רק בהסכמתו מראש של הבית, למעט ביצוע בגידה או פשע חמור אחר, וכן מעצר בזירת הפשע.
תיק פלילי נגד חבר מועצת הרפובליקה נפתח על ידי בית המשפט העליון.
ראו גם

האספה הלאומית של בלארוס
בית הנבחרים של בלארוס
פוליטיקה של בלארוס
בתי מחוקקים לפי מדינה
הערות שוליים

↑  "Справочник организаций Минска". info24. אורכב מ-המקור ב-2016-03-09. נבדק ב-2015-08-27.
תנועה פוליטית

תנועה פוליטית היא תנועה חברתית הפועלת בזירה הפוליטית, לשנות את מדיניות הממשלה או לקדם ערכים חברתיים. לרוב, תנועות פוליטיות מתנגדות למרכיב מסוים בסטטוס קוו. תנועה פוליטית עשויה להיות מאוגדת סביב אידאולוגיה, מגזר, או דת.
לעומת מפלגה, תנועה פוליטית לא פועלת לתפוס את השלטון ולא מחויבת בכללים ובחוקים המושתים על מפלגות, אך חברים בתנועה הפוליטית עשויים להתארגן כמפלגה, או להצטרף למפלגה קיימת. חלק מהתנועות הפוליטיות הופכות לבסוף למפלגות או מתמזגות לתוך מפלגות קיימות.
תנועות פוליטיות יכולות לפעול ברמה מקומית, אזורית, לאומית או בין-לאומית. יש שמטרתן לשנות את מדיניות הממשלה בתחומים חברתיים מגזריים כגון שוויון זכויות לנשים, נכים, הומוסקסואלים וקבוצות מיעוט באוכלוסייה, יש המייצגות אידאולוגיות חברתיות כמו מדיניות סביבתית, סולידריות חברתית, אנטי קפיטליזם, סוציאליזם וקומוניזם, ואחרות פועלות להגשמת שאיפות דתיות, אנטי דתיות, לאומיות ולאומניות.
דרכי הפעולה של התנועות כוללות בדרך כלל הפצה רחבה ונמרצת של משנתם הפוליטית, ושל תפיסת העולם בה דוגלים חברי התנועה; הן יוזמות פעולות ציבוריות ובכלל זה פעולות מחאה והפגנות נגד המשטר או הממשלה, או בעדן, במטרה ליצור לחץ על מקבלי ההחלטות.
כיוון שתנועות לא משתתפות בבחירות ולא נכללות בסקרים פוליטיים יש קושי בהערכה של מספר התומכים בהן.
מאפייני תנועה פוליטית > אידאולוגיה או מטרה משותפת

לכל תנועה פוליטית יש רעיון מרכזי, אידאולוגיה או מטרה שהיא שואפת לקדם.
מאפייני תנועה פוליטית > מבנה ארגוני

תנועות פוליטיות נעות בין מבנים רופפים ואנרכיים לבין ארגונים מסודרים עם מנהיגים, מחלקות, דוברות ותקשורת ברורה, דוגמאות:
"הפנתרים השחורים" (בישראל), המייסדים היו המנהיגים והם עסקו והשתתפו בכלל הפעילויות של התנועה.
"אחים לנשק", תנועה פוליטית עם ועדת היגוי, מטה, גיוס תרומות, דוברות ויחסי ציבור, צוותי שטח ועוד.
"עומדים ביחד", עם מבנה מאורגן הכולל: מחלקת ניהול, מחלקה ציבורית, מחלקת בניית כוח, מחלקת גיוס משאבים, מחלקת מעגלים מקומיים, מחלקת סטודנטים, מחלקת תוכן ומדיה.
מאפייני תנועה פוליטית > תמיכה ציבורית

תנועה פוליטית זקוקה לתמיכה מצד קבוצות או שכבות מסוימות באוכלוסייה. לעיתים היא מצליחה לגייס תומכים רבים, כמו התנועה לשחרורו של החייל החטוף גלעד שליט (2006–2011) שנוהלה על ידי משפחת שליט, בסיוע אזרחים וארגונים, ניהלה קמפיין ציבורי רחב, בארץ וכן בעולם, כדי להביא לשחרורו משבי חמאס והצליחה לגייס תמיכה של כ-70% מהציבור הישראלי. ולעיתים מדובר בתנועה פוליטית קטנה כפי שהייתה "כך" תנועתו של הרב כהנא (עד שהוצאה מחוץ לחוק).
מאפייני תנועה פוליטית > אמצעים להשגת מטרות

תנועה פוליטית משתמשת באסטרטגיות מגוונות, כגון: מחאות והפגנות, פעילות חקיקתית, קמפיינים בתקשורת, יצירת בריתות פוליטיות.
במקרים מסוימים, תנועה פוליטית (בייחוד רדיקלית) עלולה לפעול בדרך לא-חוקית או אלימות, כמו ארגון השמאל הרדיקלי "מצפן", וארגון הימין הקיצוני "המחתרת היהודית".
מאפייני תנועה פוליטית > מוטיבציה לשינוי או שימור

ישנן תנועות הפועלות למען שינוי המצב הקיים (רפורמיסטיות או מהפכניות) וישנן תנועות שמרניות שמטרתן לשמר את המצב, או לחזור לערכים מסורתיים.
מאפייני תנועה פוליטית > השפעה על המערכת הפוליטית

תנועות פוליטיות פועלות לעיתים מחוץ למערכת הפוליטית הרשמית, אך מטרתן להשפיע עליה באמצעות דעת קהל, שינוי חקיקה, או מינוי נציגים לשלטון.
מאפייני תנועה פוליטית > אורך חיים משתנה

תנועות פוליטיות יכולות להיות קצרות טווח ולהתפרק לאחר השגת מטרתן או ארוכות טווח ולהפוך לגופים מבוססים, כגון מפלגות פוליטיות.
מאפייני תנועה פוליטית > תשתית אידאולוגית ורוחנית

לעיתים קרובות, התנועה נשענת על רעיונות פילוסופיים, דתיים או לאומיים כדי להצדיק את מטרותיה ולגייס תמיכה.
לקריאה נוספת

אמיר בר-אור, "מן היסוד" – נפתוליה של תנועה פוליטית-רעיונית, עיונים בתקומת ישראל, 4, תשנ"ד, עמ' 478–493.
מרדכי בר-און, שלום עכשיו: לדיוקנה של תנועה, תל אביב: הקיבוץ המאוחד, תשמ"ה–1985.
צבי רענן, גוש אמונים, תל אביב: ספרית הפועלים, תשמ"א–1980.
הערות שוליים

↑  Thomas R. Rochon, David S. Meyer, Coalitions & Political Movements: The Lessons of the Nuclear Freeze, Lynne Rienner Publishers, 1997, עמ' 166-164, ISBN 978-1-55587-744-6. (באנגלית)
↑  עמי, ליאור בן (2023-07-27). ""נרדמנו המון שנים, עכשיו אנחנו חוזרים לחזון משותף": מאחורי הקלעים של מחאת "אחים לנשק"". Ynet. נבדק ב-2025-01-19.
↑  פודקאסט, Geekonomy - פרק #760 – אחים לנשק, באתר Geekonomy, ‏2023-08-06
↑  מי אנחנו من نحن, באתר standing-together (באנגלית)
↑  ynet (2008-07-06). "70% מהציבור: לשחרר מחבלים תמורת שליט". Ynet. נבדק ב-2025-01-19.
סוטייסקה ניקשיץ' (כדורסל)

סוטייסקה ניקשיץ' (במונטנגרית: KK Sutjeska Nikšić), היא קבוצת כדורסל מונטנגרית מהעיר ניקשיץ', המתמודדת בליגת העל המונטנגרית.
היסטוריה

הקבוצה הוקמה בשנת 1948 תחת השם "סוטייסקה ניקשיץ'". מאז החליפה את שמה מספר פעמים ("מלאדוסט", "ק.ק. ניקשיץ'", "פרטיזן ניקשיץ'"). בהמשך השתתפה בליגה היוגוסלבית/סרבית. ובליגה המונטנגרית שהוקמה בשנת 2006, לאחר פירוקה של המדינה המשותפת של סרביה ומונטנגרו. בסיום עונת 2008/09 הקבוצה הייתה על סף פירוק בליגה השלישית. לאחר התערבות של עיריית ניקשיץ', החל המועדון לטפס בחזרה לליגה הבכירה. בסיום עונת 2010/11 העפילה הקבוצה לליגה הבכירה. מאז נאבקת הקבוצה באופן קבוע בפלייאוף העליון על תארים.
בעונת 2012/13 זכתה הקבוצה לראשונה בתולדותיה בגביע המונטנגרי לאחר שניצחה בגמר את קבוצת בודוצ'נוסט פודגוריצה 55-64. בעבר השתתפה הקבוצה בליגה הבלקנית.
הקבוצה מארחת ב"ספורט סנטר" בעיר, המכיל 3,000 מקומות ישיבה.
תארים והישגים

הליגה המונטנגרית :
מקום שני: 2012, 2013
הגביע המונטנגרי :
זכייה (1): 2013
גמר: 2012, 2014
קית' קלוג

ג'וזף קית' קלוג הבן (.Joseph Keith Kellogg Jr;‏ נולד ב-12 במאי 1944) הידוע בשם קית' קלוג, הוא לוטננט גנרל בדימוס בצבא ארצות הברית אשר כיהן כראש מטה המועצה לביטחון לאומי של ארצות הברית. כיהן כממלא מקום ליועץ לביטחון לאומי, לאחר פרישתו של מייקל פלין. בעבר שימש כאחראי על צוות המעבר הנשיאותי של דונלד טראמפ במשרדי ההגנה, ולפני כן גם שימש כיועץ מדיניות החוץ של טראמפ עוד בהיותו מועמד לנשיאות.
ביוגרפיה

קלוג נולד וגדל בדייטון, אוהיו. בעל תואר ראשון מאוניברסיטת סנטה קלרה. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם.
עם סיום לימודיו בשנת 1967 התגייס לצבא ועבר הכשרה כלוחם, קורס קציני חי"ר, הוסמך כצנחן וסיים את קורס הסיירים בבית הספר לחי"ר של הצבא האמריקני בפורט בנינג, ג'ורג'יה. קלוג שימש כמפקד מחלקת סיור בדיוויזיה המוטסת ה-101, לחם במלחמת וייטנאם ועוטר על גבורתו בכוכב הכסף. בהמשך שימש כיועץ לכוחות המיוחדים של צבא קמבודיה. בהמשך שימש כקצין מבצעים, קצין אג"ם בחטיבה הראשונה של הדיוויזיה המוטסת ה-82 ובשנים 1980–1983 שימש כמפקד הגדוד הראשון ברגימנט המוצנח ה-504.
במבצע מטרה צודקת פיקד על החטיבה השלישית בדיוויזיית החי"ר השביעית. במלחמת המפרץ שימש כראש מטה הדיוויזיה המוטסת ה-82 ובשנת 1996 מונה למפקדה. לאחר כיבוש עיראק בידי כוחות הקואליציה שימש בשורה של תפקידי מטה בפיקוד כוחות הקואליציה והממשלה הזמנית, בהם האחראי על המבצעים.
בשנת 2003 פרש לגמלאות ועבד כיועץ חיצוני למחלקת ההגנה של ארצות הברית. בשנת 2017 מינה אותו הנשיא דונלד טראמפ לראש מטה המועצה לביטחון לאומי של ארצות הברית. באותה שנה כיהן זמן קצר כממלא מקום היועץ לביטחון לאומי בעקבות התפטרותו של מייקל פלין ומייד לאחר מכן מונה לראש הסגל של המועצה לביטחון לאומי.
בשנת 2018 הוא מונה ליועץ לביטחון לאומי של סגן הנשיא, והוא עזב את תפקיד לטובת ננסי מקאלדוני עם סיום כהונת מייק פנס.
בשנת 2024 לאחר ניצחונו של דונלד טראמפ בבחירות לנשיאות ארצות הברית מינה הנשיא הנבחר את קלוג לתפקיד השליח המיוחד של ארצות הברית באוקראינה וברוסיה.
הערות שוליים

↑  Henry Cuningham, KELLOGG ASSUMES COMMAND OF THE 82ND, Fayetteville Observer, November 28, 1996.
↑  גל פרל פינקל, ‏דרוש: יועץ לביטחון לאומי לנשיא טראמפ, לא תזיק גם מדיניות, באתר דבר העובדים בארץ ישראל, 14 בפברואר 2017
↑   אלן רפפורט, ניו יורק טיימס, היועצים האנונימיים למדיניות החוץ של טראמפ, באתר הארץ, 24 במרץ 2016.
↑  ארה"ב: טראמפ מינה עיתונאית מ"פוקס ניוז" כבכירה במועצה לביטחון לאומי, באתר ynet, 15 בדצמבר 2016.
| --- | --- |
בקרת זהויות :  GND: 1254691448  LCCN: no2022071514  VIAF: 7189164963971024300002   WorldCat (עם VIAF): 7189164963971024300002 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מועצת היועצים הכלכליים של ארצות הברית

ערך זה עוסק בסוכנות פדרלית בתוך משרד הרשות המבצעת. אם התכוונתם לסוכנות פדרלית דומה בתוך משרד הבית הלבן, ראו .
| --- | --- |

 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  המשרד האקזקוטיבי של נשיא ארצות הברית
 תאריך הקמה:  1946
 ראש:  לא מאויש
 מטה מרכזי:  בניין משרד ההנהלה ע"ש אייזנהאואר
 עובדים:  27
 מועצת היועצים הכלכליים של ארצות הברית
 
מועצת היועצים הכלכליים (באנגלית: The Council of Economic Advisers; בראשי תיבות: CEA) היא סוכנות בתוך המשרד האקזקוטיבי של נשיא ארצות הברית, אשר מייעצת לנשיא ארצות הברית בענייני מדיניות כלכלית. תפקידה העיקרי הוא לספק לנשיא ייעוץ כלכלי מקצועי, מבוסס על מחקר ונתונים, על מנת לעזור לו לקבל החלטות מדיניות כלכלית מושכלות.
היסטוריה

המועצה הוקמה מכוח חוק התעסוקה של 1946, במטרה לספק לנשיא ניתוח כלכלי אובייקטיבי ולייעץ בנושא התפתחות ויישום מדיניות כלכלית פנימית ובינלאומית. ב-7 השנים הראשונה המועצה ביצעה 5 שינויים טכניים ובכללם, החלפת "מודל מחזורי" של הכלכלה ב"מודל צמיחה", הגדרת יעדים כמותיים לכלכלה, ההכרה בצורך של גמישות רבה יותר במיסוי ועוד.
ב-1949 פרצה מחלוקת בין היושב ראש אדווין נורס וחבר המועצה ליאון קייזרלינג. נורס האמין כי חייבים לבחור בין "חמאה לרובים" (דוגמה מופשטת לעקומת התמורה), אך קייזרלינג טען כי משק שגדל מאפשר הגדיל את הוצאות הביטחון מבלי לפגוע ברמת החיים. ב-1949 קייזרלינג גייס את תמיכתם של דין אצ'יסון וקלארק קליפורד, יועציו החזקים של הנשיא הארי טרומן. נורס התפטר מתפקידו כיושב ראש והזהיר לגבי הסכנות בתקציב ובהעלאת תקציבי ההגנה. קייזרלינג הפך ליושב הראש. באפריל 1950, טען כי הכוחות המזוינים הגדולים להם אמריקה זקוקה, לא ישפיעו על רמת החיים או יסכנו את "השינוי באופי החופשי של הכלכלה שלנו."
במהלך המיתון בשנים 1953–1954, המועצה בהובלת ארתור ברנס, ביצעה התערבויות לא מסורתיות, אשר סיפקו תוצאות שנקראו בהמשך "חמישים יציב", מצב שבו משפחות רבות נשארו במעמד הביניים כאשר למשפחה יש רק מפרנס אחד. ממשל אייזנהאואר תמך בגישה אנטי-מחזורית שעזרה לבסס כלכלה קיינסיאנית כמדיניות כלכלית לאומה. פעילות חשובה נוספת של המועצה בתקופת המיתון הייתה האצת תוכניות עבודות ציבוריות, הקלת אשראי, והפחתת מיסים.
חוק המפרי-הוקינס משנת 1978 קובע כי כל ממשל חייב לשאוף לתעסוקה מלאה ויציבות מחירים סבירה בתוך פרק זמן מסוים. הדבר הופך את הדוח השנתי של המועצה לפוליטי מטבעו.